**Príloha č. 2 – Doplňujúce informácie k VS OP EVS 2021**

***Problematické MU programu k 31.12.2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PO** | **Kód MU programu** | **Kód MU projektu v agregácii** | **Názov programového MU** | **Merná jednotka** | **Cieľová hodnota za obe kategórie regiónov (2023)** | **Stav plnenia za obe kategórie regiónov (31.12.2021)** | **% plnenia** | **Zdôvodnenie nulového, resp. nízkeho plnenia cieľovej hodnoty programového MU** |
| PO1 | O0050 | P0547 | Počet zamestnancov zapojených do vzdelávania v oblasti inovovaných procesov | Počet | 10 297,00 | 211,00 | 2,05% | Uvedený programový MU sa agreguje spolu z projektovej úrovne 8 NP a 4 DOP, pričom najvýznamnejší prínos k jeho plneniu sa očakáva od NP - Optimalizácia procesov vo verejnej správe, kde je nastavená cieľová hodnota projektového MÚ vo výške 12 030, ktorá bola k 31.12.2020 naplnená na 0,57 %. V NP "Optimalizácia procesov vo verejnej správe" je cieľová hodnota projektového MU P0547 vo výške 12 030 naviazaná primárne na hlavnú aktivitu č. 7 "Vzdelávanie zamestnancov VS pri zavádzaní inovovaných foriem práce", ktorej ukončenie bolo posunuté do júna 2023. |
| PO1 | O0055 | P0463 | Počet ústredných orgánov štátnej správy s legislatívnou alebo právnou právomocou, ktoré získali podporu na zavedenie procesu RIA | Počet | 11,00 | 1,00 | 9,09% | RO predpokladá naplnenie programového MU prostredníctvom NP: Zlepšovanie podnikateľského prostredia na Slovensku a hodnotenie politík v kompetencii Ministerstva hospodárstva SR, prijímateľ MH SR. Plánované ukončenie aktivít, na ktorú sa viaže príslušný projektový ukazovateľ v agregácii, je august 2023. |
| PO1 | R0053 | P0685 | Zavedený funkčný systém RIA | počet | 1,00 | 0,00 | 0,00% | RO predpokladá naplnenie programového MU prostredníctvom NP - Zlepšovanie podnikateľského prostredia na Slovensku a hodnotenie politík v kompetencii Ministerstva hospodárstva SR, prijímateľ MH SR. Čas plnenia je nastavený na koniec realizácie projektu. Plánované ukončenie aktivít, na ktoré sa viaže príslušný projektový ukazovateľ v agregácii, je august 2023. Dodatočné priradenie MU P0685 - "Zavedený funkčný systém RIA" na úroveň projektu bolo vykonané spolu aj s ďalšími zmenami na projekte v roku 2021. |
| PO1 | R0055 | P0548 | Počet zamestnancov, ktorí pracovali v novo zavedených a/alebo posilnených analytických jednotkách dva roky po ich vzniku | počet | 70,00 | 0,00 | 0,00% | RO predpokladá naplnenie programového MU prostredníctvom NP: Budovanie a rozvoj kapacít analytických útvarov na vybraných ústredných orgánoch štátnej správy, prijímateľ MV SR. Čas plnenia projektového MU v agregácii je nastavený na obdobie udržateľnosti projektu po jeho ukončení. RO OP EVS predpokladá, že uvedený NP bude riadne (finančne) ukončený v roku 2022. |
| PO1 | R0057 | P0406 | Počet subjektov, ktorých zamestnanci sa zúčastnili na školeniach v oblasti zeleného verejného obstarávania a ktorí implementujú zelené verejné obstarávanie rok potom | počet | 11,00 | 0,00 | 0,00% | RO predpokladá naplnenie programového MU prostredníctvom NP - Zvyšovanie efektívnosti v oblasti verejného obstarávania na Slovensku, prijímateľ Úrad pre verejné obstarávanie. Čas plnenia je nastavený na obdobie udržateľnosti projektu. Plánované ukončenie aktivít NP je február 2023. |
| PO1 | R0058 | P0405 | Počet subjektov, ktorých zamestnanci sa zúčastnili na školeniach v oblasti sociálneho aspektu vo verejnom obstarávaní a ktorí implementujú sociálny aspekt vo verejnom obstarávaní rok potom | počet | 18,00 | 0,00 | 0,00% | RO predpokladá naplnenie programového MU prostredníctvom NP - Zvyšovanie efektívnosti v oblasti verejného obstarávania na Slovensku, prijímateľ Úrad pre verejné obstarávanie. Čas plnenia je nastavený na obdobie udržateľnosti projektu. Plánované ukončenie aktivít NP je február 2023. |
| PO2 | O0067 | N/A | Počet projektov zameraných na zefektívnenie súdneho systému a zvýšenie vymáhateľnosti práva | Počet | 20,00 | 10,00 | 50,00% | Cieľová hodnota v OP bola k 31.12.2021 naplnená na 50 %. K naplneniu uvedeného výstupového MU by mali prispieť predovšetkým v projekty realizované v budúcom období z DOP výzvy "Príprava kvalitných súdnych kapacít prostredníctvom podpory špecializácie súdnych úradníkov v súlade s reformou súdneho systému (kód výzvy: OP EVS DOP-PO2-SC2.1-2021-1), ktorá bola RO vyhlásená dňa 21.9.2021. |
| PO2 | O0070 | P0384 | Počet sudcov, zapojených do implementovania nástrojov ADR | Počet | 30,00 | 0,00 | 0,00% | RO predpokladá naplnenie programového MU prostredníctvom NP - Budovanie a posilnenie alternatívneho riešenia súdnych sporov prostredníctvom mediácie a efektívneho využívania nástrojov restoratívnej justície v Slovenskej republike, prijímateľ MS SR, partner Krajský súd v Žiline. Čas plnenia je nastavený na koniec realizácie projektu. Plánované ukončenie aktivity, na ktorú sa viaže príslušný projektový ukazovateľ v agregácii, je december 2022. |
| PO2 | R0061 | P0033 | Čas potrebný na vybavenie veci v oblasti konkurzu na podporených súdoch, ktorých sudcovia sa zúčastnili vzdelávacích činností v oblasti konkurzného konania a obchodného práva | dni | 1 140,00 | 0,00 | 0,00% | RO predpokladá naplnenie programového MU prostredníctvom NP: Rozvoj systému špecializovaného vzdelávania sudcov a justičných zamestnancov, prijímateľ Justičná akadémia Slovenskej republiky. Plánované ukončenie aktivity, na ktorú sa viaže príslušný projektový ukazovateľ v agregácii, je november 2022. |
| PO2 | R0062 | P0538 | Počet zamestnancov (administratívneho, riadiaceho a podporného personálu), ktorí získali kvalifikáciu | počet | 2 500,00 | 0,00 | 0,00% | Projektový ukazovateľ je zazmluvnený na NP Vzdelávanie zamestnancov rezortu spravodlivosti a získavanie odborných znalostí, prijímateľ Ministerstvo spravodlivosti SR s cieľovou hodnotou 200. Pri nastavení cieľovej hodnoty programového MÚ sa vychádzalo z predpokladu, že do plnenia ukazovateľa sa bude môcť zarátať účasť zamestnanca na každom školení, ktorého sa zúčastnil, teda jeden zamestnanec bude môcť byť započítaný aj viac krát. V tomto prípade bude potrebné vyriešiť problém s nesprávne nastavenou cieľovou hodnotou, a to buď v rámci revízie OP alebo iným prijateľným spôsobom. |
| PO2 | R0067 | P0517 | Počet vyškolených zamestnancov pracujúcich v rámci analytickej jednotky justície v období 2 roky po ukončení projektu | počet | 9,00 | 0,00 | 0,00% | RO predpokladá naplnenie programového MU prostredníctvom 3 implementovaných NP: 1. Budovanie a posilnenie analytických kapacít v rezorte spravodlivosti a zavedenie kľúčových znalostných systémov rezortu, prijímateľ MS SR 2. Zefektívnený Najvyšší súd - fáza 1, prijímateľ Kancelária Najvyššieho súdu SR 3.Optimalizácia procesov a posilnenie transparentnosti, prijímateľ Kancelária Najvyššieho súdu SR Čas plnenia MU je nastavený na obdobie udržateľnosti po ukončení hlavných aktivít týchto projektov v rokoch 2022 až 2023. |
| PO2 | R0068 | P0309 | Počet sudcov, ktorí implementovali nástroje ADR | počet | 30,00 | 0,00 | 0,00% | RO predpokladá naplnenie programového MU prostredníctvom NP - Budovanie a posilnenie alternatívneho riešenia súdnych sporov prostredníctvom mediácie a efektívneho využívania nástrojov restoratívnej justície v Slovenskej republike, prijímateľ Ministerstvo spravodlivosti Slovenskej republiky, partner Krajský súd v Žiline. Plánované ukončenie aktivity, na ktorú sa viaže príslušný projektový ukazovateľ v agregácii, je december 2022. |
| PO4 | OCV33 | PCV33 | Počet subjektov, ktorým bola poskytnutá podpora v rámci boja s pandémiou COVID-19 alebo v rámci zmierňovania jej následkov | počet | 6 700,00 | 0,00 | 0,00% | RO predpokladá naplnenie programového MU prostredníctvom NP - Podpora inštitucionálnych kapacít verejnej správy ako nástroj na elimináciu pandémie ochorenia COVID-19, prijímateľ Ministerstvo vnútra Slovenskej republiky, partner Ministerstvo zdravotníctva Slovenskej republiky. Plánované ukončenie aktivity, na ktorú sa viaže príslušný projektový ukazovateľ v agregácii, je december 2022. |

***Osobitné opatrenia prijaté s cieľom podporovať rovnosť mužov a žien a predchádzať diskriminácii, najmä zabezpečenie prístupu pre osoby so zdravotným postihnutím a opatrenia vykonávané na zabezpečenie začlenenia hľadiska rodovej rovnosti do operačného programu a operácií [článok 50 ods. 4 a článok 111 ods. 4 druhý pododsek písm. e) nariadenia (EÚ) č. 1303/2013]***

Všetky opatrenia, ktoré sú realizované v rámci OP EVS, musia byť v súlade s dodržiavaním horizontálnych princípov Rovnosť mužov a žien a Nediskriminácia (HP RMŽ a ND). Cieľom OP je zabezpečovať rovnaký prístup k službám verejnej správy pre všetkých občanov, plne v súlade so zásadou rovného zaobchádzania. Špecifická pozornosť sa venuje najmä osobám so zdravotným postihnutím, pre ktoré je potrebné vytvorenie mimoriadnych podmienok prístupnosti, uplatňovaniu rodového hľadiska, vzdelávaniu zamestnancov verejnej správy v oblasti rodovej rovnosti a nediskriminácie, atď.

Dodržiavanie efektívneho systému uplatňovania horizontálnych princípov v rámci OP EVS je zabezpečené prostredníctvom špecifických merateľných ukazovateľov výstupu a výsledku, ktoré sú stanovené pre OP a prostredníctvom ktorých sa monitoruje dosiahnutý pokrok. RO pri definovaní merateľných ukazovateľov určil v spolupráci s gestormi jednotlivých HP relevanciu každého merateľného ukazovateľa k napĺňaniu HP. V prípade HP RMŽ a ND, všetky merateľné ukazovatele v rámci OP EVS boli vyhodnotené z hľadiska ich súladu s HP príslušným gestorom, ktorým je Ministerstvo práce, sociálnych vecí a rodiny SR. Uplatňovanie HP je zároveň na projektovej úrovni sledované aj prostredníctvom tzv. iných údajov, ktorých dosiahnuté hodnoty sú uvádzané v monitorovacích správach.

Všetky schválené národné a dopytovo-orientované projekty musia byť v súlade s HP, keďže súlad s každým z HP je definovaný ako vylučujúce kritérium v procese hodnotenia. Toto kritérium bolo vyhodnocované v rámci procesu odborného hodnotenia priamo gestorom HP RMŽ a ND. Príspevok projektov k horizontálnym princípom rovnosť mužov a žien a nediskriminácia je stanovený v podmienkach poskytnutia príspevku v jednotlivých vyzvaniach OP EVS a zároveň sa v jednotlivých ŽoNFP a projektoch uvádza informácia, že daný projekt je v súlade s princípmi podpory rovnosti mužov a žien a nediskriminácia podľa článku 7 všeobecného nariadenia.

V monitorovanom období Gestor HP RMŽ a ND v rámci odborného hodnotenia vyhodnocoval osobitné hodnotiace kritérium súladu s HP RMŽ a ND viacerých ŽoNFP. Po zhoršení pandemickej situácie s COVID-19 pristúpil Gestor HP RMŽ a ND k realizácií školení odborných hodnotiteľov dištančnou formou prostredníctvom prezentácie, ktorá bola zaslaná na RO a poveril ich vyhodnotením kritéria týkajúceho sa HP.

Nakoľko je v rámci vyhlásených výziev a vyzvaní na predkladanie ŽoNFP podmienkou poskytnutia príspevku aj súlad projektu s HP RMŽ a ND, v tejto súvislosti Gestor HP RMŽ a ND pravidelne osobitne upozorňuje na to, aby:

- pri výbere administratívnych a odborných kapacít zapojených do riadenia a realizácie projektov bol dodržaný princíp rovnosti mužov a žien a princíp nediskriminácie,

- v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,

- pri všetkých oprávnených aktivitách realizovaných v rámci projektov bol zohľadnený princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti,

- pri výbere osôb cieľovej skupiny nedochádzalo k diskriminácii na základe pohlavia alebo príslušnosti k akejkoľvek znevýhodnenej skupine,

Gestor horizontálnych princípov poskytoval podporu a metodické usmernenie pri príprave výziev na dopytovo-orientované projekty a vyzvaní na národné projekty, ktoré boli vyhlásené v sledovanom období.